OzLabs/hebrew-wiki-articles huggingface dataset:
בקבוק ביכנר

בקבוק ביכנר
[[משפך ביכנר המחובר לבקבוק באמצעות מתאם אלסטומר שחור. הזרוע הצדדי בתוך דופן הבקבוק מחובר באמצעות צינור ואקום למקור ואקום. יש להדק את הבקבוקון לפני השימוש אחרת הצינור עלול לגרום לו להתהפך.]]
חתך של בקבוק ביכנר. שימו לב לזרוע הצדדי המכוון ימינה לחיבור מקור ואקום.
בקבוק ביכנר (Büchner על שם הכימאי ) הידוע גם בתור בקבוק ואקום, בקבוק קיטסאטו (על שם הבקטריולוג קיטסאטו שיבסבורו) או בקבוק בונזן (נקרא גם בקבוק מסנן ובקבוק יניקה) הוא בקבוק ארלנמייר בעל דופן עבה עם צוואר קצר וזרוע זכוכית בולטת במרחק כ-2–3 סנטימטר מתחת לגובה צווארו. הצינור הקצר וזרוע צדדית מתפקדים כמתאם שעליו ניתן לשים קצהו של צינור גמיש כדי ליצור חיבור לבקבוק. את הקצה השני של הצינור ניתן לחבר למקור ואקום כמו משאבת ואקום או ואקום ביתי. רצוי שהדבר יעשה באמצעות מלכודת שנועדה למנוע חזרת נוזל מהשאיפה לבקבוק ביכנר.

הדופן העבה של בקבוק ביכנר מספק לו את הכוח לעמוד בהפרש הלחצים תוך כדי הימצאות ואקום בתוכו. כלי זה משמש בעיקר יחד עם משפך ביכנר המותאם אליו דרך גומי או מתאם אלסטי (טבעת ביכנר) המורכבת בצוואר על גבי הבקבוק לסינון דגימות. משפך ביכנר מחזיק את הדגימה מבודדת מהיניקה על ידי שכבת נייר סינון. במהלך הסינון, התסנן נכנס ונשאר בבקבוק בעוד שהשאריות המוצקות נשארות על נייר הסינון במשפך.

בקבוק ביכנר יכול לשמש גם כמלכודת ואקום בקו ואקום כדי להבטיח שלא יועברו נוזלים מהשאוב או משאבת הוואקום (או מקור ואקום אחר) אל המכשיר אליו מוזרם הוואקום או להפך.

==קישורים חיצוניים==

== הערות שוליים ==

קטגוריה:כלי מעבדה
People (אלבום)

People (בעברית: אנשים) הוא אלבום האולפן הרביעי של הזמרת-יוצרת והשחקנית ברברה סטרייסנד. האלבום יצא לאור בספטמבר 1964, על ידי חברת התקליטים קולומביה רקורדס. שם האלבום קרוי על שם שיר מתוך המחזמר של "מצחיקונת", בו ככיבה סטרייסנד בתפקיד הראשי.

== הצלחה ==
האלבום זכה להצלחה בארצות הברית כאשר הגיע למקום הראשון במדינה ונהיה לאלבום הראשון של הזמרת לעשות זאת ושהה שם במשך 5 שבועות. בנוסף הוא גם קיבל מעמד אלבום פלטינה על מכירות של מיליון עותקים. בשנת 1966 הוא יצא לאור מחדש בבריטניה תחת עטיפה שונה.

בשנת 2017, נבחר האלבום לשימור במרשם ההקלטות הלאומי על ידי ספריית הקונגרס כ"משמעותי מבחינה תרבותית, היסטורית או אמנותית."<ref></ref>

== שבחים ==
האלבום זיכה את הזמרת בפרס גראמי בקטגוריית "הביצוע הווקאלי הנשי הטוב ביותר" ובכך זה היה הפרס השלישי בו זכתה הזמרת. בנוסף האלבום גם זכה בשני פרסים נוספים: בקטגוריית העטיפה הטובה ביותר, פרס שניתן למעצבי העטיפה רוברט קאטו ודון ברוסטיין ופרס "הליווי/הסידור הטוב ביותר" שניתן לליווי בקולות רקע או לליוויי של קולות נגינה. פרס זה ניתן לפיטר מאטץ.

== רשימת רצועות ==

==קישורים חיצוניים==

== הערות שוליים ==

קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומים שהופקו על ידי מייק ברניקר
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לביצוע הפופ הווקאלי הטוב ביותר – אישה
קטגוריה:אלבומי חברת קולומביה רקורדס
טוגריל בכ

טוּגרִיל בק (בפרסית: السلطان رکن‌الدنيا والدين ابوطالب طغرلبک محمد بن میکائیل بن سلجوق یمین امیرالمومنین; רוּחְ א-דּוּנְיא ווּא א-דִּין אַבּוּ טַלִיבּ מֻחַמַּד טוּע'רִיל-בק אֶבֶן מִיכָאֵל) היה מנהיג טורקמני ומייסדה של האימפריה הסלג'וקית הגדולה.

== ביוגרפיה ==
מקורו של טוגריל בכ לא ידוע, משוער כי נולד או בצפון ח'וראסאן (טורקמניסטן של היום) או צפונית לשם בטרנסאוקסאניה.

טוגריל איחד את השבטים הטורקמנים של הערבה האירואסייתית הגדולה לתוך קונפדרציה תחת שמו של אבי השבטים, סלג'וק. יחדיו, הם כבשו את מזרח ממלכת פרס (ח'וראסאן) מידי השושלת הע׳זנווית לפני שהמשיכו לתוך לב פרס. בשנת 1054 כוחות בפיקודו פלשו לתחומי האימפריה הביזנטית אך נעצרו בסביבות מנציקרט על ידי כוחות ארמנים בראשות בזיל אפוקאפס.
האימפריה הסלג'וקית במותו של טוגריל.
לאחר מכן, בהסכמת הח'ליפה אל-קאא'ם הראשון, כבש טוגריל את בגדאד, הבירה של החליפות העבאסית אשר נפלה קודם לכן לידי השושלת הבויהית, בשנת 1055. טוגריל לקח את המושכות מעל הצבא העבאסי ותקף את האימפריה הביזנטית ואת החליפות הפאטימית בשביל להרחיב את גבולות ממלכתו ולאחד מחדש את העולם המוסלמי תחת ממשל אחד של האסלאם הסוני.

האימפריה הסלג'וקית בסוף חייו של טוגריל התפשטה משינג'יאנג, נהר סיר דריה, קאבול, בלוצ'יסטן, המפרץ הפרסי (כולל כווית), חג'אז עד לתימן, חצי האי סיני, מרכז אסיה הקטנה (אנטוליה) ודאגסטן. בכך כיסתה כמעט 4,000,000 קילומטרים רבועים.

טוגריל נפטר בעיר ריי. חסר ילדים. אחיינו אלפ ארסלאן ירש את הכס הסלג'וקי.

מקור כוחו של טוגריל נעוץ בעובדה שהביא את הכוח של לוחמי הערבה האסייתית לעבר העולם המוסלמי. דוגמה טובה לכוחם של לוחמי הערבה היא שכעבור כ-150 שנים מאז שלטון טוגריל, השבטים המונגולים יאוחדו תחת ג'ינגיס חאן להקמת האימפריה המונגולית אשר כבשה יותר מחצי אירואסיה ובכך הפכה לאימפריה השנייה בגודלה בכל ההיסטוריה (לאחר האימפריה הבריטית).

== קישורים חיצוניים ==

* 

קטגוריה:סלג'וקים
קטגוריה:שליטי איראן
קטגוריה:מלכי פרס
קטגוריה:טורקים
קטגוריה:עמים טורקיים
קטגוריה:ילידי 990
קטגוריה:נפטרים ב-1063
Funny Girl (Original Broadway Cast Recording)

(בעברית: מצחיקונת (קאסט ההקלטות המקורי של ברודוויי) הוא אלבום מחזמר, המורכב משירים מתוך המחזמר של "מצחיקונת". את רוב שירי המחזמר ביצעה סטרייסנד עצמה או בליווי הקאסט כאשר מספר שירים גם בוצעו ללא הזמרת.<ref></ref>

== רקע ==
הקלטות השירים התרחשו יום אחד בלבד והאלבום יצא כשבוע לאחר ההקלטות על ידי חברת התקליטים קפיטול רקורדס ובכך זו הייתה הפעם הראשונה שאלבום של סטרייסנד או אלבום שהיא מעורבת בו לא יצא על ידי קולומביה רקורדס.

== הצלחה ==
האלבום הצליח להגיע למקום השני במצעד הבילבורד 200, שבארצות הברית והגיע למעמד אלבום זהב במדינה על מכירות של למעלה מ-500 אלף עותקים. בנוסף האלבום גם זכה בפרס גראמי בקטגוריית "אלבום המחזמר הטוב ביותר".

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:פסקולים מ-1964
קטגוריה:אלבומי ברברה סטרייסנד
קטגוריה:אלבומי מחזמר
קטגוריה:פסקולים באנגלית
קטגוריה:אלבומי חברת קפיטול רקורדס
One More River to Cross

One More River To Cross (בעברית: עוד נהר אחד לחצות) הוא אלבום האולפן העשירי של להקת הבלוז רוק האמריקאית קנד היט, שיצא בשנת 1973 על ידי אטלנטיק רקורדס. זהו האלבום היחיד של הלהקה שיצא על ידי לייבל זה, לאחר שהלהקה ניהלה קונפליקט עם הלייבל המרכזי שלה, ליברטי רקורדס, בעקבות חוזה לא מחייב. האלבום הופק על ידי בארי בקט ורוג'ר הוקינס, חברי קבוצת "Muscle Shoal Horns". זהו אלבום רוק בלוז ודלתא בלוז. את עטיפת האלבום, המציגה איור אמורפי של ציפורי פלמינגו, עיצב ארני קפלו.

== רשימת שירים ==

# One More River to Cross" - 3:10" (דניאל מור)
# L.A. Town" - 3:28" (כל הלהקה)
# I Need Someone" - 4:54" (בוב הייט)
# Bagful of Boogie" - 3:34" (כל הלהקה)
# I'm a Hog for You Baby" - 2:40" (ג'רי ליבר ומייק סטולר)
# You Am What You Am" - 4:31" (ג'יימס שיין)
# Shake, Rattle and Roll" - 2:31" (ג'ואל סקוט היל)
# Bright Times Are Comin'" - 3:11" (כל הלהקה)
# Highway 401" - 3:53" (כל הלהקה)
# We Remember Fats" - 5:07" (פאטס דומינו)

== קישורים חיצוניים ==

קטגוריה:אלבומי חברת אטלנטיק רקורדס
קטגוריה:אלבומי קנד היט
LoRa

מכשירים הפועלים בתקן LoRa

LoRa (ראשי תיבות של "Long Range", באנגלית: "טווח ארוך") הוא פרוטוקול תקשורת לרשת אזורית בהספק נמוך (LPWAN). הוא מבוסס על טכניקות אפנון מסוג Spread Spectrum. הפרוטוקול פותח על ידי חברת סיקלאו (Cycleo) מגרנובל, צרפת ונרכש על ידי חברת סמטק (Semtech), המייסדת של איגוד ה-LoRa.

== תכונות ==
מבנה [[חבילת נתונים בתקן LoRa]]
סוגי מכשירים (class) בתקן LoRa
LoRa מבצעת תקשורת אלחוטית בתחומי תדר שלא דרושים רישוי כגון:
* 433MHz
* 868MHz (אירופה)
* 915MHz (אוסטרליה וצפון אמריקה)
* 923MHz (אסיה)

LoRa מאפשר תקשורת לטווח של כ-10 ק"מ (בשטחים פתוחים יחסית) ומבצעת זאת תוך צריכת חשמל נמוכה. פרוטוקול מתקנן את השכבה הפיזית, ואילו טכנולוגיות ופרוטוקולים אחרים כגון LoRaWAN מתקננים שכבות גבוהות יותר.

הפרוטוקול מאפשר קצב נתונים בין 0.3 קס"ש ל-27 קס"ש.

בינואר 2018 הוכרזו ערכות שבבים חדשות של LoRa, עם צריכת חשמל מופחתת, יכולות תקשורת משופרות, ורכיבים אלקטרוניים שעברו מזעור נוסף, בהשוואה לדור. כוח העברה מוגבר וגודל מופחת בהשוואה לדור השבבים הקודם.

רכיבי LoRa מכילים אפשרות לאיתור מיקומים באמצעות טריאנגולציה מבוססת אותות זמן מ-Gateway.

פרוטוקולי LoRa ו-LoRaWAN מאפשרים תקשורת לטווחים ארוכים יחסית, ומשמשים בעיקר לאינטרנט של הדברים.

מאריכי טווח של LoRaWAN נקראים LoRaX.

== גרסאות ==
* ינואר 2015: 1.0
* פברואר 2016: 1.0.1
* יולי 2016: 1.0.2
* אוקטובר 2017: 1.1, הוספת Class B
* יולי 2018: 1.0.3

== קישורים חיצוניים ==

* [https://lora-alliance.org/ איגוד ה-LoRa]
* [https://iot.eetimes.com/lorawan-as-wide-area-low-power-private-iot-wireless-network/ LoRaWAN] כרשת IoT פרטית רחבה, בעלת צריכת חשמל נמוכה

== הערות שוליים ==

קטגוריה:פרוטוקולי תקשורת
פאטמה סמורה

פאטמה סמבה דיוף סמורה (באנגלית: Fatma Samba Diouf Samoura; נולדה ב-9 בספטמבר 1962) היא דיפלומטית לשעבר, וכיום מכהנת כמזכירה הכללית של פיפ"א תחת מועצת פיפ"א. ב-2018 דורגה במקום הראשון ברשימת הנשים החזקות ביותר בספורט של מגזין פורבס.

==ביוגרפיה==
סמורה, ילידת סנגל, הצטרפה ב-1995 לתוכנית המזון העולמית של האומות המאוחדות ותפקדה כנציגה ראשית של תוכנית המזון בג'יבוטי וקמרון, ועבדה במשרדים הראשיים ברומא שבאיטליה, ובנוסף מילאה תפקידים שונים במקרי חירום בקוסובו, ליבריה, ניקרגואה, סיירה לאון ומזרח טימור.

ב-1 בנובמבר 2007 מונתה על ידי מזכ"ל האום באן קי-מון כסגן רכז הומניטארי במזרח צ'אד ומוקמה קרוב לחבל דרפור שבסודאן במטרה לטפל בבעיית הפליטים והעקורים.

ב-13 במאי 2016 מונתה כמזכירה הכללית של פיפ"א תחת מועצת פיפ"א על ידי הנשיא ג'אני אינפנטינו והחלה את תפקידה ב-20 ביוני. היא החליפה את מרקוס קטנר שהודח עקב פרשת השחיתות בארגון, וכחלק מתפקידה היא אחראית על הצד המסחרי והתפעולי של הארגון.

ב-2018 דורגה במקום הראשון ברשימת הנשים החזקות ביותר בספורט של מגזין פורבס, וכמו כן הוצגה בתוכנית 100 נשים של ה-BBC.

==קישורים חיצוניים==

* [https://www.fifa.com/who-we-are/general-secretary ביוגרפיה], באתר פיפ"א

קטגוריה:דיפלומטים
קטגוריה:עסקני כדורגל
קטגוריה:פיפ"א
קטגוריה:זוכות פרס 100 נשים (BBC)
קטגוריה:נשים סנגליות
קטגוריה:סנגליות שנולדו ב-1962
קטגוריה:סנגלים שנולדו ב-1962
סורת א-דח'אן

עמוד מהקוראן המציג חלק מסורת א-דֻח'אן
סורת א-דֻח'אן (בערבית: سورة الدخان, "העשן" או "הקיטור") היא הסורה ה-44 בקוראן.

הסורה מונה 59 פסוקים, ושמה נגזר מפסוק 10.

== תוכן הסורה ==
* פסוקים 1–8 מתארים חלק ממאפייניו ותכונותיו של הקוראן.
* פסוקים 9–16 מתארים עונש ששבט קורייש קיבלו לכאורה מאללה.
* פסוקים 17–33 מגוללים את סיפורם של משה ובני ישראל, ולבסוף מתארים כיצד הוכחדו אנשיו של פרעה.
* פסוקים 34–50 דנים בעונש של החוטאים בעולם הזה ובעולם הבא.
* פסוקים 51–57 עוסקים בגמול ובשכר שיקבלו המאמינים והצדיקים בעולם הבא.
* פסוקים 58–59 הם אזהרה מפני העונש האלוהי.

== במסורת האסלאמית ==
ישנו חדית' שבו מוחמד אמר שמי שקורא את הסורה הזאת ביום שישי, הן בבוקר והן בערב, יזכה לכך שאללה יבנה לו אחוזה מפוארת בגן העדן. לפי חדית' אחר, אדם שקורא את הסורה הזאת בלילה לפני שהוא הולך לישון, יתעורר כששבעים אלף מלאכים מבקשים עבורו סליחה על חטאיו. בחדית' אחר נאמר שהאדם אשר קורא את הסורה הזאת בערב שישי, יזכה לכך שאללה יסלח וימחל לו על חטאיו.

== קישורים חיצוניים ==

== הערות שוליים ==

א-דח'אן
אמנות הארץ (פסטיבל)

אמנות הארץ היה פסטיבל אמנות שנמשך ערבים אחדים ונערך בעיר תל אביב-יפו, אחת לשנה, בחול המועד סוכות בין השנים 2002–2008. באירוע התקיימו מיצבים, מיצגים וסדנאות יצירה לילדים ובמקביל הוצעו למכירה עבודות אמנות בדוכנים מסחריים ששכרו אמנים וגלריות בפסטיבל. האירוע שהתקיים בחסות עיתון הארץ, משך אליו עשרות אלפי מבקרים מדי יום.

== היסטוריה ==
בחמש שנותיו הראשונות התקיים הפסטיבל בתחנת הכוח רידינג, סמוך לנמל תל אביב המשופץ, כחלק ממהלך חשיפת הנמל על ידי עיריית תל אביב. בשנתו השישית, 2007 הפסטיבל שינה מיקום והתקיים לראשונה בנמל יפו, שבאותם ימים היה בתהליך שיקום ושימור.
מטרת האירוע, אליו הכניסה הייתה חופשית, הייתה להוציא את האמנות מהמוזיאונים ומהגלריות למפגש בלתי אמצעי בין אמנות ישראלית עכשווית לבין הקהל הרחב. מוזיאונים וגלריות, ביניהם מוזיאון ישראל, מוזיאון הרצליה, המשכן לאמנות עין חרוד, אמנות לעם והמרכז הישראלי לאמנות דיגיטלית בחולון הציגו עבודות בפסטיבל.
בין אוצרי האירוע היו רותי דירקטור, דורון רבינא, טל בן צבי ואורי דסאו.

==ביקורת==
בשנה הראשונה שלו עורר הפסטיבל ביקורת רבה מצד אנשים מעולם האמנות, שהתלוננו על חוסר בתיחום הברור בין היצירות ה"אמנות הגבוהה" שהוצגו בתוך המבנה. בשנה השנייה היה בידול ברור בינם לבין העבודות שבתערוכה, עקב הביקורת. באתר הוצבו דוכני שתייה ומזון, מה שעורר ביקורת על רמת המסחריות שגברה במובנים רבים על רמת התרבות שהתיימר לספק האירוע.

== קישורים חיצוניים ==
* 
* 
* 
* 
* 
* [https://www.inn.co.il/news/154926 פסטיבל האמנות הגדול בישראל] באתר ערוץ 7, 27 בספטמבר 2006
* 

==הערות שוליים==

קטגוריה:פסטיבלי אמנות
קטגוריה:תל אביב-יפו: פסטיבלים
הנרי דלוניי

הנרי דלוניי (בצרפתית: Henri Delaunay; 15 ביוני 1883 – 9 בנובמבר 1955) היה מנהל כדורגל צרפתי אשר כיהן בתפקידים בכירים בהתאחדות הצרפתית, פיפ"א ואופ"א, הוגה גביע העולם, אליפות אירופה וגביע אירופה לאלופות, ואשר על שמו נקרא גביע אליפות אירופה.

==ביוגרפיה==
דלוניי נולד בפריז שבצרפת ושיחק בצעירותו בקבוצת כדורגל בעיר הולדתו ובהמשך היה שופט כדורגל, אך פרש עקב פציעה במהלך משחק כדורגל כאשר כדור פגע בפניו והוא בלע את המשרוקית ושבר את שיניו.

ב-1905 החל את דרכו כעסקן ספורט כאשר מונה לתפקיד נשיא קבוצת הכדורגל בה שיחק בעבר ובהמשך מונה למזכיר הכללי של הוועדה האינטר-פדרלית הצרפתית (CFI). כאשר התאחדות הכדורגל הצרפתית הוקמה והחליפה את ה-CFI ב-1919, מונה למזכיר הכללי של ההתאחדות החדשה.

דלוניי כיהן בדירקטוריון פיפ"א מ-1924 עד 1928, והיה מחלוצי הרעיון להקמת תחרות גביע העולם בכדורגל יחד עם נשיא פיפ"א ז'יל רימה, ודחף להקמת אליפות אירופה בכדורגל וגביע אירופה לאלופות כבר ב-1927, ועל שמו נקרא הגביע באליפות אירופה.

הוא היה ממייסדי אופ"א וכיהן כמזכיר הכללי של הארגון מיום הקמתו ב-15 ביוני 1954 עד יום פטירתו ב-9 בנובמבר 1955. בנו פייר דלוניי ירש את תפקידו כמזכיר הכללי לאחר מותו.

==קישורים חיצוניים==

קטגוריה:עסקני כדורגל
קטגוריה:עסקני ספורט צרפתים
קטגוריה:צרפתים שנולדו ב-1883
קטגוריה:נפטרים ב-1955
Wake Me Up Before You Go-Go

Wake Me Up Before You Go-Go הוא שיר של הצמד האנגלי !Wham, יצא לאור לראשונה כסינגל בבריטניה ב-14 במאי 1984.<ref></ref> הפך ללהיט הראשון שלהם בבריטניה ובארצות הברית. הוא נכתב והופק על ידי ג'ורג' מייקל. הסינגל הגיע למעמד של פלטינה בארצות הברית, שהנציח באותה עת מכירות של למעלה משני מיליון עותקים. בקליפ מופיעים מייקל ורידגלי לבושים בחולצות "אוברסייז" שנוצרו על ידי קתרין המנט, והתחילו שיגעון בסדרת "VH1 I Love the 80s" משנת 2002.<ref>Kraszewski, Jon (2017). Reality TV. Taylor & Francis. p. 127.</ref>

השיר דורג במקום ה-28 במאה השירים הגדולים ביותר בשנות ה-80 של VH1.<ref></ref>

== רקע ==
ההשראה של מייקל לשיר הייתה פתק שאנדרו רידג'לי השאיר להוריו, הוא התכוון לכתוב "wake me up before you go" (תעיר אותי כשאתה הולך), אבל הוא כתב בטעות פעמיים "up", אז רידג'לי החליט לכתוב פעמיים "go" בכוונה וכך נוצר שם השיר.

בשנת 1984 ג'ורג' מייקל דיבר על השיר ואמר:

"רק רציתי להכין תקליט פופ אנרגטי באמת שהיה בו את כל האלמנטים הטובים ביותר בתקליטי שנות החמישים והשישים, בשילוב עם הגישה שלנו, שהיא ללא ספק אופטימית יותר וצעירה הרבה יותר מאותם תקליטים. זה אחד מאותם סינגלים שנוצרים מההשפעות האישיות שלך; זה מזכיר לי כל כך הרבה תקליטים שונים שלא הצלחתי ממש לפרוץ אותם. עשיתי דוגמה בבית שפשוט היה בה צליל בס ושירה. בדרך כלל אני כותב את התקליט בראש; אני יודע מה יהיו כל החלקים ואני שר אותם לכל המוזיקאים שלנו. וזה היה נהדר. ... למעשה עשינו זאת כחזרה. השתמשנו ב-LinnDrum מכיוון שהמתופף איחר, וזה היה שיר כל כך טוב ששמרנו עליו"

השיר נכנס למצעד הסינגלים בבריטניה במקום הרביעי וטיפס למקום הראשון שבעה ימים לאחר מכן ונשאר שם שבועיים. השיר עלה גם לראש ה-בילבורד הוט 100 בארצות הברית, כשהוא מחזיק במקום הראשון במשך שלושה שבועות.

השרוול הבריטי עוצב על ידי פיטר סאוויל, עם צילום על ידי טרבור קי.<ref></ref>

== ביקורות ==
=== רשימות כל הזמנים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|269
|<ref></ref>
|}

== קליפ ==
את הקליפ לשיר ביים אנדי מוראהן.<ref name="mvdbase"></ref> הוא מציג את הלהקה שמופיעה עבור קהל של בני נוער בעיקר באקדמיה בריקסטון בדרום לונדון. הלהקה לבשה עיצובים של חולצת טריקו של קתרין המנט בה נכתב "CHOOSE LIFE".

==מיקומי שיא==

==קישורים חיצוניים==

==הערות שוליים==

קטגוריה:שירי 1984
קטגוריה:שירים באנגלית
קטגוריה:שירים שנכתבו על ידי ג'ורג' מייקל
קטגוריה:שירים על ריקודים
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת אפיק רקורדס
קטגוריה:סינגלים בהוצאת קולומביה רקורדס
קטגוריה:סינגלים בהוצאת CBS רקורדס
סמל העיר צפת

סמל העיר צפת הוא סמלה הרשמי של העיר צפת והעירייה אשר אומץ ב-1958.

== תיאור הסמל ==
הסמל מורכב ממלבן בעל ציצה בצורה המשווה לסמל צורה של ספר תורה ספרדי. גוף הסמל מחולק לריבועים באמצעות קווים כפולים, בתוך הריבועים ציורים של ענף זית, לוח צבעים, ציפור וגלים. בראש הסמל מופיע השם "צפת" בצהוב, ומעליו קישוטי תורה בצורת פרי רימון. הצבע השולט בסמל הוא כחול כהה.

לעיתים מופיע הסמל כשענף הזית ולוח הצבעים מופיעים בצבע, ולעיתים כשרק לוח הצבעים מופיע בצבע.

=== סמליות ===
צורת הסמל כספר תורה מסמלת את היסטורית העיר כמרכז תורני משמעותי ואחת מארבע ערי הקודש. הסמלים על גבי הסמל נועדו לסמל את ייחודיות העיר ואת מיקומה הגאוגרפי:
* קישוטי הרימון - נועדו ליצור את צורת ספר התורה אבל גם מהווים סמל לאמונה ומעשים טובים.
* היונה - מסמל את הר מירון שהעיר צופה אליו.
* הגלים - מסמלים את ים כנרת שהעיר צופה אליו.
* ענף הזית - מסמל את עצי הזית שמאפיינים את אזור הגליל ואת זמן הזית הגלילי שהיה בשימוש בבית המקדש.
* לוח הצבעים - מסמל את יופייה של העיר ואת קריית האמנים שבה.

== שימוש ==
סמל זה הונצח על בול של דואר ישראל שהונפק ב-2 בפברואר 1966 בערך נקוב של 0.37 ל"י בעיצוב האחים שמיר.

== קישורים חיצוניים ==

== הערות שוליים ==

צפת
קטגוריה:צפת: תרבות
יאנוש המרשלג

יאנוש המרשלג (בהונגרית: Hammerschlag János, פראג, 10 בדצמבר 1885 – בודפשט, 21 במאי 1954) היה נגן עוגב וצ'מבלו, היסטוריון ומבקר מוזיקה, מלחין, מרצה באקדמיה, יהודי-הונגרי יליד צ'כיה (אז האימפריה האוסטרו-הונגרית).

== ביוגרפיה ==
יאנוש המרשלג נולד למשפחה יהודית, בן ליואכים המרשלג, סוחר עצים יליד קולין (Kolín) בבוהמיה, ולאירנה צ'ונגרדי ילידת בודפשט. הוא למד באקדמיה למוזיקה ע"ש פרנץ ליסט בבודפשט, שם קיבל תואר בעוגב (אורגן). הוא היה תלמידו של יאנוש קוסלר ושל דז'ה אנטלפי-ז'ירוש. הוא כתב ביקורות מוזיקה מאז 1912, לאחר שהיה מבקר המוזיקה של העיתון פסטר לויד ואחר כך של כתב העת הספרותי-אמנותי ניוגט במשך כמה שנים. מספטמבר 1919 ועד מותו, בהפסקות קצרות, היה מורה במוסד האקדמי למוזיקה "מוזיקה לאומית", ומשנת 1947 עד 1949 היה מנהל המוסד. בשנת 1920 ארגן אנסמבל למוזיקה קאמרית, ממנו הוקמה בשנת 1923 אגודת מוטט ומדריגל (Motett- és Madrigáltársulat). הוא היה היועץ והמנצח המוזיקלי של האגודה.

הוא היה אנין טעם מצוין במוזיקה ישנה יותר. עסק בעיקר בסוגיות של סגנון והיסטוריה של ביצועים.

נפטר ב־21 במאי 1954 בבודפשט.

== קברו ==
קברו נמצא בבית הקברות היהודי פרקשרט בבודפשט (חלקה: D / 1, שורה: 2, קבר: 9).<ref>[http://intezet.nori.gov.hu/national-tombs/budapest/farkasreti-izraelita-temeto/hammerschlag-janos/ Hammerschlag János]</ref>

== עבודתו העיקרית ==
* יצירות לפסנתר ולעוגב, קנטטת מזמורים ( דוד ושלמה, 1945)

== כתביו ==
* באך (בודפשט, 1926)
* Der weltliche Charakter ב-Bachs Orgelwerken (Bach-Probleme, 1950)
* Wenn Bach ein Tagebuch geführt hätte ... (בודפשט, 1955, בעברית: לו יוהאן סבפסטיאן באך היה כותב יומן. 1958)<ref>[https://books.google.co.il/books/about/Ha_J_S_Bach_naplót_írt_volna.html?id=LwzKzQEACAAJ&redir_esc=y ספר: לו י.ס. באך היה כותב ספר] (בהונגרית)</ref>
* [https://epa.oszk.hu/00000/00022/00381/11667.htm מאמר מאת יאנוש המרשלג על אמנותו של באך] פורסם בניוגט (כתב עת) בשנת 1925
* [https://www.arcanum.hu/hu/online-kiadvanyok/Nyugat-nyugat-1908-1941-FFFF0002/1927-37F890/1927-7szam-AA191/hammerschlag-janos-beethoven-4BA191/ מאמר של יאנוש המרשלג על בטהובן בכתב העת ניוגט ב-1915] 

== לקריאה נוספת ==
* [http://mek.oszk.hu/00300/00355/html/ABC05727/05912.htm לקסיקון ביוגרפי הונגרי]
* פורטל היסטורי של תקופת העבר
* [https://jsebestyen.org/history.html A Short History of Harpsichord Playing in Hungary]

== קישורים חיצוניים ==
* [https://www.oxfordmusiconline.com/grovemusic/view/10.1093/gmo/9781561592630.001.0001/omo-9781561592630-e-0000012284 יאנוש המרשלג] (באנגלית) Grove Music Online
* [https://www.encyclopedia.com/arts/dictionaries-thesauruses-pictures-and-press-releases/hammerschlag-janos יאנוש המרשלג] (באנגלית) encyclopedia.com
* [https://musicalics.com/en/node/89935 יאנוש המרשלג] (באנגלית) MUSICALICS
* [https://data.bnf.fr/fr/11534141/janos_hammerschlag/ יאנוש המרשלג] (בצרפתית)

== הערות שוליים ==

קטגוריה:ניצולי השואה
קטגוריה:נגני עוגב
קטגוריה:בוגרי האקדמיה למוזיקה ע"ש פרנץ ליסט
קטגוריה:מבקרי מוזיקה יהודים הונגרים
קטגוריה:מוזיקאים יהודים הונגרים
קטגוריה:מלחינים יהודים הונגרים
קטגוריה:ילידי 1885
קטגוריה:נפטרים ב-1954
סרגיי צ'רפנין

סרגיי אלכסנדרוביץ' צֶ'רֶפְּנין (ברוסית: Серге́й Александрович Черепнин; נולד ב-2 בפברואר 1941) הוא מלחין ובונה כלי נגינה אלקטרוניים צרפתי-אמריקאי, ממוצא רוסי-סיני. צ'רפנין נודע ביצירת הסרגיי מודולר סינתיסייזר.

== ביוגרפיה ==
סרגיי צ'רפנין נולד באיסי-לה-מולינה, סמוך לפריז, בנו של המלחין אלכסנדר צ'רפנין ונכדו של המלחין ניקולאי צ'רפנין. אמו הייתה הפסנתרנית סינית לי הסיין מינג.

סרגיי החל את לימודי ההרמוניה אצל נדיה בולאנז'ה ומ-1958 עד 1963 למד באוניברסיטת הרווארד אצל לאון קירשנר ובילי ג'ים לייטון. הוא התאזרח בארצות הברית בשנת 1960. ב-1961 למד בסמינר הקיץ למוזיקה חדשה בדרמשטאדט אצל לואיג'י נונו. בהמשך למד באירופה אצל פייר בולז, הרברט איימרט וקרלהיינץ שטוקהאוזן. מ-1968 עד 1970 השתתף בתוכנית האינטרמדיה באוניברסיטת ניו יורק

כמדריך ב"קאל-ארטס" בהנחיית מורטון סובוטניק, נחשף סרגיי לכמה מן הסינתיסייזריים המודולריים המוקדמים שעיצב דון בוצ'לה. סביבה זו הוליכה את סרגיי לפתח מערכת סינתיסייזר מודולרית הקרויה על שמו, "סרגיי מודולר". כלים אלקטרוניים יוצרו על ידי החברה שלו, "סרגיי מודולר מיוזיק סיסטמס", שנוסדה באופן רשמי בשנת 1974 ושכנה במקומות שונים בקליפורניה, בהם הוליווד וסן פרנסיסקו. אחרי סגירת החברה ב-1986, חזר סרגיי לצרפת.

מאז 2018 חזר סרגיי לעסוק בסינתזה מודולרית, לאחר שמונה כ"אחראי ראשי לחדשנות" בחברה גרמנית, המתמקדת בעיקר בבנייה מחודשת של "סרגיי מודולר" תוך שימוש בטכניקות ייצור מודרניות.

אחיו של סרגיי, איוואן צ'רפנין, היה גם הוא מלחין בעל-שם, וגם בניו של איוואן, סטפאן (נולד ב-1977) וסרגיי (נולד ב-1981) עוסקים בהלחנה.

== יצירותיו ==
רשימת יצירות נבחרות:
* "אינוונציות", לפסנתר (1960)
* שלישיית פסנתר (1960)
* שלישיית מיתרים (1960)
* רביעיית מיתרים (1961)
* "קדיש" (טקסט מאת אלן גינסברג, לקריין, חליל, אבוב, קלרינט, כינור, פסנתר, שני כלי הקשה (1962)
* "בסים ממוספרים", ל-7–77 כלים (1964)
* "קטע הבוקר שאחרי" לסקסופון ופסנתר (1966)
* "שני סרטי הקלטה (רקע לג'וזפה II-I)" לסרט הקלטה של 4 רצועות (1966)
* "עוד שני סרטי הקלטה (חיבור וחיסור)" לסרט הקלטה של 2 רצועות (1966)
* "יום שקט אצל באך", לכלי סולו וסרט הקלטה (1967)
* "חתיכת עץ" קטע מולטי-מדיה לנגנים ושחקנים (1967)
* "חתיכת עץ עם אשה בוכה", קטע מולטי-מדיה לנגנים, נשים, פועלי במה וסרט הקלטה (1967)
* "סרט", לכלי נגינה של האחים באשה, כלי נגינה מסורתיים, מכונות הקלטה, הגברה בארבעה ערוצים, וסתי צליל טבעתיים, תיאטרון, במה ותאורה (1967)
* לאילונה קאבוש, לפסנתר (1968)
* מוזיקת מוות מוחלט", לסקסופון מוגבר והרכב קאמרי (1968)
* "כובע לג'וזף בויס", לשחקן וסרט הקלטה (1968)
* "Paysages électroniques" פסקול סרט (1977)
* "Samba in Aviary", פסקול סרט (1978)

== קישורים חיצוניים ==

* [https://forum.aemodular.com/thread/224/waveshaper-tv-interview-serge-tcherepnin ראיון עם סרגיי צ'רפנין]
* [https://www.frieze.com/article/sergei-tcherepnin-0 פְריז/תצוגה של סרגיי צ'רפנין]

קטגוריה:אמריקאים שנולדו ב-1941
קטגוריה:משפחת צ'רפנין
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:מלחינים צרפתים במאה ה-20
קטגוריה:מלחינים צרפתים במאה ה-21
כללי הזכאות של פיפ"א

כללי הזכאות של פיפ"א הם אוסף החוקים הקובעים האם שחקן כדורגל כשיר לייצג מדינה מסוימת בתחרויות בינלאומיות ובמשחקי ידידות. במאה ה-20 פיפ"א אפשרה לשחקן לייצג כל נבחרת לאומית, כל עוד השחקן החזיק באזרחות של אותה מדינה. בשנת 2004, בתגובה למגמה ההולכת וגוברת להתאזרחות של שחקנים זרים, שינתה פיפ"א את החוקים כך שעל השחקן להיות בעל זיקה למדינה שברצונו לייצג. כחלק מכללים אלו, פיפ"א יכולה לבטל תוצאות משחקים בינלאומיים הכוללים שחקנים שאינם כשירים, ועשתה זאת בעבר.

בתחילת הדרך אפשרה פיפ"א לשחקנים לייצג כל נבחרת ובתנאי שיש להם אזרחות באותה המדינה. שחקנים מוכרים כמו אלפרדו די סטפנו (נבחרת ארגנטינה ונבחרת ספרד), פרנץ פושקש (נבחרת הונגריה ונבחרת ספרד), ז'וזה אלטפיני (נבחרת ברזיל ונבחרת איטליה) ייצגו יותר מנבחרת אחת במהלך הקריירה שלהם ולאסלו קובאלה אשר ייצג 3 נבחרות שונות (נבחרת צ'כוסלובקיה, נבחרת הונגריה ונבחרת ספרד).

ב-2004 נכנסה לתקופה פסיקה חדשה הקובעת ששחקן יכול לייצג מדינה אחת בתחרויות בינלאומיות בגיל נוער ואחרת בבוגרים, באם הבקשה נעשית לפני גיל 21. הראשון שעשה זאת היה אנטאר יחיא ששיחק בנבחרת צרפת עד גיל 18 ועבר לייצג את נבחרת אלג'יריה.

באותה השנה, ובעקבות אזרוח של שחקנים ברזילאים בקטר וטוגו, הוחלט בקונגרס פיפ"א להקשות על שחקנים לעבור בין נבחרות על ידי הוספה של סעיף זיקה למדינה שקובע שלפחות אחד ההורים או הסבים של השחקן נולד במדינה אליה הוא מעוניין לעבור, או שהשחקן יהיה תושב לפחות שנתיים באותה המדינה. לפי כללים אלו, הזכאות לפי מוצא מוגבלת לחלוטין למוצא ביולוגי, ואינם מתחשבים באימוץ כזכאות לייצוג מדינה.

ב-2007 התראיין ספ בלאטר ל-BBC ואמר שאם לא ימנעו את אזרוח השחקנים הברזילאים באירופה, אסיה ואפריקה, אז אליפות העולם ב-2014 או 2018 תהיה עם 16 קבוצות בעלות רוב של שחקנים ברזילאים. במאי 2008 הוחלט בקונגרס פיפ"א לשנות את שנות התושבות של השחקנים משנתיים ל-5 שנים ולקבוע שיספרו מגיל 18 ואילך.

===ענישה===
באוגוסט 2011 הדיחה פיפ"א את נבחרת סוריה ממוקדמות מונדיאל 2014 לאחר ששיתפה את ג'ורג' מוראד במשחק נגד נבחרת טג'יקיסטן. מוראד שותף בעבר במשחק של נבחרת שוודיה ושיחק במדי סוריה ללא אישור של פיפ"א.

במשחקים הפסיפים ב-2015 שיתפה נבחרת ניו זילנד את דקלן ויין הדרום אפריקאי. נבחרת ונואטו התלוננה שויין בן 20 ולא ייתכן שגר בניו זילנד 5 שנים מגיל 18 כמו שקובע החוק, וקונפדרציית הכדורגל של אוקיאניה קיבלה את התלונה והדיחה את ניו זילנד.

במוקדמות מונדיאל 2018 שיתפה נבחרת בוליביה את נלסון דייוויד קבררה יליד פרגוואי ב-2 משחקים אשר אותם פיפ"א פסלה והעניקה ניצחון טכני בתוצאה 0–3 לנבחרות היריבות.

==ראו גם==
* פיפ"א
* קונגרס פיפ"א

קטגוריה:כדורגל
קטגוריה:פיפ"א
פיליפ טאן

פיליפ טאן (באנגלית: Philip Tan; נולד ב-1978) הוא סופר וקומיקסאי הידוע בעיקר בזכות עבודתו על ספון, אקס-מן<ref>[http://www.comicsbulletin.com/features/113255804146920.htm Philip Tan: The Spawning Ground], Comics Bulletin, November 21, 2005</ref><ref>[http://www.spawn.com/features/spawn150/artists.04.html Spawn], Spawn Milestones</ref> ואיירון מן.

== ביוגרפיה ==
טאן סיים את לימודי התואר הראשון באדריכלות באוניברסיטת סנטו תומאס.<ref></ref>

טאן אייר קלפים למשחק הקלפים Magic: The Gathering.

בשנת 2011 טאן היה האמן בהוקמן, שהיה חלק מההשקה המחודשת של חברת DC קומיקס, 52 החדשים.<ref>[http://www.newsarama.com/comics/dcnu-philip-tan-savage-hawkman-111026.html Artist Philip Tan on the Changes to the DCnU Hawkman]Newsarama, 26 October 2011</ref>

בשנת 2016 פיליפ טאן עבד על הסדרה החדשה של יחידת המתאבדים יחד עם ג'ים לי.<ref>http://www.hollywoodreporter.com/heat-vision/suicide-squad-rebirth-creators-new-916202</ref>

== ביבליוגרפיה ==
Batman and Robin #4-6 (עם גרנט מוריסון, DC Comics, 2009)

=== עטיפות ===
* (Uncanny X-Men #422-434 (2003–2004
* (Spawn #150-162 (2005–2007
* Green Lantern (Vol.4) #39C/0913 & #40-42
* Outsiders (2010) #26-29

==קישורים חיצוניים==

== הערות שוליים ==

קטגוריה:מאיירים
קטגוריה:סופרים פיליפינים
קטגוריה:קומיקסאים פיליפינים
קטגוריה:פיליפינים שנולדו ב-1978
אלכס דאוסט

אלכס אדוארד אלברט דאווסט (באנגלית: Alex Edward Albert Dowsett; ) הוא רוכב אופני כביש מקצועי בריטי לשעבר, הוא הצטיין בדיסציפלינת מרוץ נגד השעון, וב-2015 הוא שבר את שיא השעה העולמי של ברכיבת מסלול ושיפר אותו ב-446 מטר, כשקבע שיא מרחק של 52.937 ק"מ.

== החיים המוקדמים ==
בנו של פיל דאווסט, נהג מרוצים לשעבר. דאווסט גדל ב-Little Baddow , ואחר למד בצ'למספורד. בתחילה הוא עסק בשחייה כספורט, ושחה עד חמישה ימים בשבוע, לפני שהתחיל לרכוב על אופני הרים יחד עם אביו.

==קריירה==
===קריירה מוקדמת===
דאווסט החל את דרכו במועדון האופניים של מלדון והמחוז בעיר צ'למספורד. כישרונו הוכר במהרה ודאווסט הפך לחלק מצוות הפיתוח של האקדמיה האולימפית הבריטית. הוא ניצח באליפות בריטניה עד גיל 23 במרוץ נגד השעון ב-2008 וב-2009. בשנת 2010 רכב בקבוצה האמריקאית Trek Livestrong וזכה באליפות אירופה באופני כביש במרוץ נגד השעון, עד גיל 23. הוא גם זכה במדליית כסף מרוץ נגד השעון במשחקי חבר העמים ב-2010.

===Team Sky (2011–2012)===
דאווסט חתם בקבוצת סקיי הבריטית כ"מקצוען מתחיל" לעונת 2011. הניצחון הראשון שלו עבור סקיי הגיע במרוץ נוקטורן בלונדון. דאווסט סיים חמישי בדרוג הכללי בדנמרק רונדט ב-2011, תוך שסייע לחבר הקבוצה סיימון גרנס לנצח במירוץ. הוא ניצח בקטע החמישי בטור דו פואטו-צ'רנטס וסיים במקום השני בדרוג הכללי. בספטמבר הוא ניצח באליפות בריטניה נגד השעון . כן ניצח בקטע נגד השעון בטור של בריטניה.

במארס 2012 שבר דאווסט את המרפק בשלושת הימים של ברוז'-דה פאנה וכתוצאה מכך החמיץ את המחצית הראשונה של עונת המרוצים. דאווסט התאושש וסיים במקום השני באליפות הלאומית למרוצי כביש, ומאוחר יותר שמר על תואר אליפות המדינה במרוץ נגד השעון. מאוחר יותר בספטמבר, התחרה דאווסט באליפות העולם באופני כביש של UCI בכל שלושת אירועי העילית של הגברים, וסיים במקום השמיני במרוץ האישי נגד השעון.

===Team Katusha Alpecin===

===Team Israel Start-Up Nation===

==חיים אישיים==
דאווסט סובל מהמופיליה ועונד שרשרת המפרטת את צרכיו הרפואיים בעת רכיבה. בשיחה בתוכנית על רכיבה ב-ITV ביולי 2013, דאווסט ציין את מצבו הרפואי כגורם מפתח בבחירתו באופניים תחרותיים בצעירותו, מכיוון שמשחקים כמו כדורגל ורוגבי נחשבו מסוכנים מדי. אמו הכניסה רפידות ברכיים וכתפיים למדי בית הספר שלו והוא לבש אימוניות מיוחדות.

הוא כנראה ספורטאי העלית היחיד הסובל ממצב זה. כתוצאה מכך, יש לו פטור מיוחד מדיניות ה"ללא מחטים" של האיגוד הבינלאומי לאופניים, שהונהגה בשנת 2011, כדי שיוכל להזריק לעצמו את חלבון הקרישה פקטור VIII כל 48 שעות.

דאווסט הקים את קרן הצדקה Little Bleeders במטרה להעלות את המודעות להמופיליה ולעודד ולתמוך בצעירים לעסוק בספורט. יש לו גם ערוץ יוטיוב משלו, שם הוא מתעד את חייו כרוכב אופניים מקצועי.

==קישורים חיצוניים==

* 

==הערות שוליים==

קטגוריה:רוכבי אופניים בריטים
קטגוריה:בריטים שנולדו ב-1988
ויליאם ליין וילסון

ויליאם ליין וילסון (באנגלית: William Lyne Wilson; 3 במאי 1843 - 17 באוקטובר 1900) היה פוליטיקאי ועורך דין אמריקאי מווירג'יניה המערבית. כאיש אגף "דמוקרטי הבורבון" של המפלגה הדמוקרטית הוא נבחר ב-1882 לבית הנבחרים של ארצות הברית וכיהן בו עד 1895. לאחר תום כהונתו בבית הנבחרים הוא מונה כמנהל הכללי של דואר ארצות הברית בממשלו של הנשיא גרובר קליבלנד, תפקיד בו הוא כיהן עד תום נשיאותו השנייה של קליבלנד ב-1897. לאחר מכן הוא שימש כנשיא אוניברסיטת וושינגטון ולי שבלקסינגטון, וירג'יניה.
==ראשית חייו==
ויליאם ליין וילסון נולד בצ'ארלס טאון שבווירג'יניה (כיום בווירג'יניה המערבית). הוא למד בבית הספר התיכון המקומי וב-1860 סיים את לימודיו בקולג' הקולומביאני, כיום חלק מאוניברסיטת ג'ורג' וושינגטון.

במלחמת האזרחים הוא התגייס לצבא הקונפדרציה ושירת כטוראי ברגימנט הפרשים ה-12 של וירג'יניה.

לאחר המלחמה לימד וילסון במשך כמה שנים בקולג' בו הוא למד ובתקופה זו הוא סיים את לימודיו בבית הספר למשפטים. ב-1869 הוא התקבל ללשכת עורכי הדין ופתחו משרד פרטי בעיירת הולדתו. ב-1882 הוא נבחר כנשיא אוניברסיטת וירג'יניה המערבית.

ב-1868 נשא וילסון לאישה את נאני ג'דסון האנטינגטון, בתו של הכומר אדונירם ג'דסון האנטינגטון, פרופסור ליוונית בקולג' הקולומביאני.
==קריירה פוליטית==
ב-1880 היה וילסון נציג לוועידה הארצית של המפלגה הדמוקרטית. זמן קצר לאחר מכן הוא נבחר מטעם המפלגה לבית הנבחרים של ארצות הברית. הוא נבחר מחדש חמש פעמים וכיהן כחבר הבית משנת 1883 ועד 1895. בשנתיים האחרונות לכהונתו הוא שימש כיושב ראש הוועדה לענייני מיסוי ותקצוב והיה שותף לניסוח חוק חוק המכס של וילסון-גורמן שהפחית את שיעור המכס בהשוואה לזה שנקבע על ידי מקינילי ב-1880.

לאחר סיום כהונתו בבית הנבחרים מונה וילסון כמנהל הכללי של דואר ארצות הברית בממשלו של גרובר קליבלנד, תפקידו בו הוא כיהן בשנים 1895–1897. באותה תקופה שימש כמזכירו האישי מי שלימים יכהן כמזכיר המלחמה, ניוטון בייקר. ב-1896 הוא יצא נגד הקו המפלגתי והתנגד למהלך להנפקת הכסף החופשית שהוביל המועמד הדמוקרטי לנשיאות, ויליאם ג'נינגס ברייאן, וכמו רבים מחברי אגף "דמוקרטי הבורבון" של המפלגה, הוא תמך במועמד המפלגה הדמוקרטית הלאומית , ג'ון פלמר, שתמך בתקן הזהב המסורתי, בהגבלת סמכות הממשלה והתנגד לפרוטקציוניזם.
==מותו==
לאחר סיום כהונתו בממשל הפדרלי, שימש וילסון כנשיא אוניברסיטת וושינגטון ולי . ויליאם ליין וילסון נפטר בלקסינגטון, וירג'יניה ב-17 באוקטובר 1900 ונטמן בבית הקברות אדג'היל שבעיירת הולדתו צארלס טאון. קטע מכביש 340 שליד צ'ארלס טאון, קרוי על שמו.

==קישורים חיצוניים==

* 
* 

==הערות שוליים==

קטגוריה:המנהלים הכלליים של דואר ארצות הברית
קטגוריה:חברי הקבינטים של ארצות הברית בממשלי גרובר קליבלנד
קטגוריה:חברי בית הנבחרים של ארצות הברית מווירג'יניה המערבית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בוגרי אוניברסיטת ג'ורג' וושינגטון
קטגוריה:בוגרי אוניברסיטת וירג'יניה
קטגוריה:אנשי צבא הקונפדרציה
קטגוריה:עורכי דין אמריקאים
קטגוריה:אמריקאים שנולדו ב-1843
קטגוריה:אמריקאים שנפטרו ב-1900
צ'קרברתי רג'אגופלאצ'ארי

צֶ'קְרֵבָרָתִי רָג'אגוֹפָלַאצֶ'ארִי (בהינדי: चक्रवर्ती राजगोपालाचारी; 10 בדצמבר 1878 – 25 בדצמבר 1972) היה פוליטיקאי, מדינאי ופעיל בתנועת העצמאות ההודית אשר שימש כמושל הכללי האחרון של הודו לפני שהאחרונה הפכה לרפובליקה של הודו.

== ביוגרפיה ==
רג'אגופלאצ'ארי, שעזב את עבודתו כעורך דין פלילי עוד בצעירותו למען תנועת העצמאות ההודית, ערך את המאמרים של מוהנדס קרמצ'נד גנדי בראג' הבריטי בזמן שגנדי עצמו היה בכלא בתחילת שנות ה-20 של המאה ה-20.

במשך 20 שנה (1922–1942) כיהן בוועדת העבודה של הקונגרס הלאומי ההודי והיה ראש השרים של נשיאות מדרס בין השנים 1937–1939.

רג'אגופלאצ'ארי פעל במהלך התקשורים בין גנדי למוחמד עלי ג'ינה כאשר הגיע הסכמה שבעת עצמאות, הראג' יחולק למדינה בת רוב הינדי ומדינה עם רוב מוסלמי. לרג'אגופלאצ'ארי נוסף חלק בהקמתה של חוקת הודו.

ביוני 1948 רג'אגופלאצ'ארי החליף את לואי מאונטבאטן כמושל הכללי של הודו, שעדיין הייתה דומיניון עד לכניסת חוקת הודו לתוקף ב-26 בינואר 1950, בה נקבעה הודו כרפובליקה.

לאחר מות שר הפנים הראשון של הודו, ואלאבאי פאטל בדצמבר 1950, מונה לשר הפנים, תפקיד בו החזיק עד נובמבר 1951.

משנת 1952 עד 1954 היה רג'אגופלאצ'ארי שוב ראש השרים של מדרס.

הוא קיבל את פרס בהרט רטנה בשנת 1954 על תרומתו להודו.

ביוני 1959 סייע רג'אגופלאצ'ארי לייסד את מפלגת סוואטנטרה במדרס, שייצגה קואליציה של אינטרסים אשר מנוגדים לאידאולוגית מפלגת הקונגרס. המפלגה הייתה שמרנית ואנטי-קומוניסטית מיסודה, ותמכה במפעל וכלכלה חופשית (קפיטליזם) ובצמצום שליטת הממשל הריכוזי בניו דלהי על המדינות והטריטוריות של הודו.

רג'אגופלאצ'ארי קיבל כבוד גדול בחברת בני עמו (טמילים) ולבסוף נפטר בעיר צ'נאי שבטאמיל נאדו בעודו בן 94 מזקנה ובסבה טובה.

== קישורים חיצוניים ==

* 
* [https://www.constitutionofindia.net/constituent_assembly_members/c__rajagopalachari ביוגרפיה], באתר חוקת הודו

קטגוריה:מקבלי עיטור בהרט רטנה
קטגוריה:פעילים חברתיים הודים
קטגוריה:סופרים הודים כותבי אנגלית
קטגוריה:המושלים הכלליים של הודו
קטגוריה:תנועת העצמאות ההודית
קטגוריה:ילידי 1878
קטגוריה:נפטרים ב-1972
קטגוריה:מושלי המדינות והטריטוריות של הודו
קטגוריה:ראשי ממשלות המדינות והטריטוריות של הודו
קטגוריה:ראשי שרים מטעם הקונגרס הלאומי ההודי
Hat Full of Stars

Hat Full of Stars (בעברית: כובע מלא כוכבים) הוא אלבום האולפן הרביעי של הזמרת האמריקאית סינדי לאופר, שיצא בשנת 1993.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי סינדי לאופר
קטגוריה:אלבומים באנגלית
קטגוריה:אלבומי חברת אפיק רקורדס
Twelve Deadly Cyns...and Then Some

Twelve Deadly Cyns...and Then Some הוא אלבום להיטים משנת 1994 של הזמרת האמריקאית סינדי לאופר. האלבום נמכר בלמעלה מ-6 מיליון עותקים ברחבי העולם. האלבום נמכר בלמעלה מ-565,000 עותקים בארצות הברית, על פי נילסן סאונדסקאן.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי סינדי לאופר
קטגוריה:אלבומי אוסף באנגלית
קטגוריה:אלבומי חברת אפיק רקורדס
יחסי סרי לנקה – רומניה

יחסי סרי לנקה–רומניה הם יחסי החוץ בין סרי לנקה לרומניה. לרומניה יש שגרירות בקולומבו וקונסוליה בקאנדי, ואילו סרי לנקה מיוצגת באמצעות שגרירות בוורשה, פולין, ויש לה קונסוליה בבוקרשט.<ref></ref>

== היסטוריה ==
בין 29 ביוני 2017 ל-2 ביולי 2017, שר החוץ של סרי לנקה, וסנתה סנאנייקה, ביקר ברומניה. הוא אישר כי סרי לנקה מתכוונת לשפר ולגבש את היחסים הדו-צדדיים שלה עם המדינה. סנאנייקה נפגש עם מזכירת המדינה הרומנית לעניינים גלובליים דו-צדדיים מוניקה גאורגיצה, איתה דן בנושאים בין היתר בתחום הפוליטי, כלכלי, חינוכי ותרבותי. בנוסף, שניהם דנו בשיתוף פעולה בתחום האנרגיה, פיתוח כפרי, חקלאות, תיירות ומגזרים אחרים. בנוסף הוצע לבצע בסוף שנת 2017 תוכנית תרבותית הכוללת מוזיקה, מחול ומטבח רומניים וסרי לנקים בבראשוב ובבוקרשט ברומניה ובקולומבו ובקאנדי בסרי לנקה לרגל חגיגות 60 שנה להקמת היחסים בין שתי המדינות.<ref></ref>

בשנת 2020 התרחש אירוע בין שניים (לימים שלושה) עובדים מסרי לנקה ואוכלוסיית הכפר דיטראו. הסרי לנקים היגרו ליישוב זה כדי לעבוד כאופים. אף על פי כן, האוכלוסייה המקומית של הסקלרים (הונגרים אתניים ברומניה) החלה למחות על נוכחותם של שני העובדים מכיוון שהם "יכולים לכפות את תרבותם". עד מהרה התקרית הסלימה ועצומה עליה חתמו 1,800 איש נשלחה לבית העירייה וביקשה מהמאפייה להפסיק את העסקת המהגרים. חושבים שהסיבות להפגנות הן שאוכלוסיית דיטראו אינה רגילה לזרים, בנוסף לעובדה שהתקשורת האנטי-מהגירה והלאומנית של ממשלת ויקטור אורבן בהונגריה "עיצבה" את האידאולוגיה של התושבים.<ref></ref> במהלך האירוע, הקונסוליה של סרי לנקה בבוקרשט יצרה קשר עם המאפייה כדי לבדוק את תנאי החיים של העובדים ולספק להם סיוע דיפלומטי.<ref></ref>

== הערות שוליים ==
Wanna Have Fun

Wanna Have Fun (בעברית: רוצה לבלות) הוא מיני-אלבום של הזמרת-יוצרת האמריקאית סינדי לאופר.<ref name=":0"></ref> המיני-אלבום יצא לאור על גבי תקליטור וזאת על מנת לקדם את אלבום האולפן החמישי של לאופרה Sisters of Avalon, שיצא לאור בסמוך לכך.<ref></ref> המיני-אלבום יצא בהפקת סוני מיוזיק אנטרטיינמנט.<ref name=":0" />

המיני-אלבום הצליח להגיע למקום הרביעי במצעד האלבומים שבקוריאה הדרומית.<ref></ref>

== רקע והפקה ==
המיני-אלבום הוא אוסף של שירים מאלבומיה הקודמים, שמשולבים עם להיטים שונים שלה. את המיני-אלבום פותח אחד מלהיטיה הגדולים ביותר של לאופר "Girls Just Want to Have Fun", תוך שהשיר שסוגר אותו הוא "Someone Like Me".<ref name=":0" /> בין היתר, הקליטה לאופר מחדש את "Iko Iko", שנכלל במיני-אלבום גם כן.<ref name=":0" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי סינדי לאופר
קטגוריה:מיני-אלבומים באנגלית
קטגוריה:אלבומי חברת סוני מיוזיק אנטרטיינמנט
מפל הקרח סלדג'רס

מפל הקרח סלדג'רס או מפל הקרח סלג'רס (באנגלית: Sledgers Icefall) הוא מפל קרח, בהרי באוורס, באזור חוף פנל (אזור חוף אנטארקטיקה שבין כף ויליאמס וכף אדייר), שבאנטארקטיקה.

מפל הקרח מצוי באמצעו של קרחון סלדג'רס.

המפל ממוקם מצפון לקצהו של רכס ריילי.

== היסטוריה ==
=== מקור השם ===

מפל הקרח נקרא על שם הקרחון שבאמצעו הוא ממוקם.

שמו של הקרחון ניתן לו על ידי משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1967–1968.

השם ניתן לזכרם של החוקרים האנטארקטיים, אשר חקרו אזורים אלה ברגל, כשהם גוררים בעצמם מזחלות (באנגלית sledgers - "גוררי מזחלות"); ובייחוד לזכרם של חוקרי משלחת הסקר הגאולוגי של ניו זילנד אשר חקרו את האזור בתנאי מזג אוויר קשים במיוחד.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:14014 מפל הקרח סלדג'רס] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/20186 מפל הקרח סלדג'רס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=131750 מפל הקרח סלדג'רס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13477&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפל הקרח סלדג'רס] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/current/sledgers-glacier_antarctica_6625505 מזג אוויר נוכחי מעודכן במפל הקרח סלדג'רס]
** [https://www.meteoblue.com/en/weather/14-days/sledgers-glacier_antarctica_6625505 תחזית מזג אוויר עדכנית ארוכת טווח עבור מפל הקרח סלדג'רס]
** [https://www.meteoblue.com/en/weather/historyclimate/climatecomparison/sledgers-glacier_antarctica_6625505 נתוני מזג אוויר היסטוריים עבור מפל הקרח סלדג'רס]

== הערות שוליים ==

סלדג'רס
סלדג'רס
Sisters of Avalon

Sisters of Avalon הוא אלבום האולפן החמישי של הזמרת האמריקאית סינדי לאופר. הוא הופץ ביפן ב-15 באוקטובר 1996 על ידי סוני מיוזיק אנטרטיינמנט יפן.<ref></ref> הקונספט של האלבום ושל שיריו עוסקים באפליות כנגד מיעוטים, בזכויותיהן של הנשים, ההומוסקסואלים וכולי.

שירים כמו "Love to Hate" ו"You Don't Know" מדברים על השחתות של תעשיות המוזיקה והבידור למיניהן.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 1996
קטגוריה:אלבומי סינדי לאופר
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומי חברת אפיק רקורדס
Merry Christmas ... Have a Nice Life

Merry Christmas ... Have a Nice Life הוא אלבום האולפן השישי ואלבום חג המולד הראשון שהוציאה סינדי לאופר.<ref></ref> הוא מכיל יצירות מקוריות של לאופר ומכיל גם שיתוף פעולה עם יאן פולספורד, תוך שבאלבום היא הקליטה שירי חג מולד מסורתיים. לפי הדיווחים, חלק גדול מתוכו הוקלט בארון של לאופר.

האלבום נמכר בלמעלה מ-26,000 עותקים בארצות הברית, על פי נילסן סאונדסקאן.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי חג המולד מ-1998
קטגוריה:אלבומי סינדי לאופר
קטגוריה:אלבומים שהוקלטו באולפן ביתי
קטגוריה:אלבומים באנגלית
קטגוריה:אלבומי חברת אפיק רקורדס
יחסי לוב–מלזיה

יחסי לוב–מלזיה הם יחסי החוץ הדו-צדדיים בין לוב ומלזיה. ללוב יש שגרירות בקואלה לומפור, ולמלזיה יש שגרירות בטריפולי.

== היסטוריה ==
מאז תקופת ממשלת לוב החדשה, היחסים בין שתי המדינות הועברו כאשר מלזיה מכירה בממשלה החדשה של מועצת המעבר הלאומית כממשלת זמנית של לוב ב-26 באוגוסט 2011. <ref></ref><ref></ref>

== יחסים כלכליים ==
לוב נראית במלזיה כמודל להרחבת כלכלת מדינותיה. נכון לעכשיו, ישנן 6 חברות נפט וגז מלזיות הפועלות בלוב וכעת המדינה מחפשת אופציות להשקעות רבות יותר לפיתוח מדינתן מאז שהמדינה נהרסה במלחמת האזרחים בלוב. הסכם בשירותי אוויר נחתם בשנת 2009 ושתי המדינות הסכימו למסד זיכרון דברים בנושא חברות תעופה. לוב גם מבקשת שיתוף פעולה עם מלזיה בבנקאות האסלאמית.

== יחסי חינוך ==
בחינוך, כ-1,000–1,200 סטודנטים מלזיים ממומנים על ידי ממשלת לוב ללימודים בלוב, בעוד שאלפיים סטודנטים לובים יגיעו למלזיה כדי להכשיר מקצוע.

== הערות שוליים ==
Crunchbase

Crunchbase היא פלטפורמה למידע אודות חברות פרטיות וציבוריות שהוקמה ביולי 2007 על ידי מייקל ארינגטון.<ref></ref> האתר כולל מידע אודות השקעות ומימון, מייסדים ובעלי תפקידים בכירים, מיזוגים ורכישות, חדשות ומגמות בתעשייה. במקור הוקמה הפלטפורמה למעקב אחר חברות הזנק, אך מאגר הידע שלה כולל מידע על חברות פרטיות וציבוריות בקנה מידה גלובלי.

מקורות המידע המזינים את הפלטפורמה כוללים חברות השקעה השולחות עדכונים חודשיים, מנהלים, יזמים ומשקיעים התורמים באופן פעיל, מנתחי נתונים מטעם Crunchbase ואלגוריתמי בינה מלאכותית המשמשים לווידוא אמינות המידע וזיהוי חריגות.<ref></ref><ref></ref>

== קישורים חיצוניים ==

* 

== הערות שוליים ==

קטגוריה:אתרי אינטרנט שהושקו ב-2007
סורת אל-מג'אדלה

שם ומספר הסורה בערבית
עמוד מהקוראן המציג חלק מסורת אל-מוג'אדלה
סורת אל-מֻג'אדִלה (בערבית: سورة المجادلة, "המתנצחת" או "המריבה") היא הסורה ה-58 בקוראן.

הסורה מונה 22 פסוקים, ושמה נגזר מהפסוק הראשון. שמה הנוסף של הסורה הוא סורת א-טִ'האר (الظهار), שם שנגזר מהפסוק השני.

== תוכן הסורה ==
=== לפי נושאים ===
סורה זו עוסקת בשלושה נושאים עיקריים:
* הטִ'האר (الظهار), שהוא שיטת גירושים שהייתה מקובלת בקרב הערבים בתקופת הקדם-אסלאם.
* הלכות הקשורות ביחסים החברתיים.
* המונאפיקון.

=== לפי פסוקים ===
* פסוקים 1–2 מתארים את הטִ'האר כדבר שיש להימנע ממנו.
* פסוקים 3–4 עוסקים באופן שבו יש לכפר על הטִ'האר.
* פסוקים 5–7 מתארים לכאורה את התוצאות של התנגדות לסדר האלוהי.
* פסוקים 9–13 עוסקים במונאפיקון וביחס של המוסלמים כלפיהם, ומזהירים מפני פגיעה במוחמד.
* פסוקים 14–22 מרחיבים הן בעניין המונאפיקון וביחס של המוסלמי כלפיהם, ודנים גם באנשים שמכונים "האויבים של האל".

== קישורים חיצוניים ==

== הערות שוליים ==

קטגוריה:סורות
Shine (אלבום של סינדי לאופר)

Shine הוא אלבום האולפן השמיני של הזמרת האמריקאית סינדי לאופר, שיצא בלעדית ביפן בשנת 2004.<ref></ref> האלבום היה מוכן להפצה כבר בשנת 2001 אך אדל רקורדס, חברת התקליטים שאיתה הקליטה לאופר את האלבום, נסגרה. רוב הרצועות שבאלבום הודלפו באינטרנט ולכן הבינה לאופר שאין מה להפיץ אותו כאלבום אולפן בשאר רחבי העולם.

במקום זאת הופצו שני מיני-אלבום: האחד נקרא גם "Shine" והשני נקרא "Shine Remixes".<ref></ref>

== הצלחה ==
ה-"Shine EP" נמכר בלמעלה מ-41,000 עותקים בארצות הברית, על פי נילסן סאונדסקאן.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2002
קטגוריה:אלבומי סינדי לאופר
קטגוריה:אלבומים באנגלית
קטגוריה:אלבומי חברת אפיק רקורדס
קרחון אור

קרחון אור (באנגלית: Orr Glacier) הוא קרחון יובלי, המנקז קרקס קרחוני גדול המצוי בין הר מודי, והר ברנסטין ברכס לאנטרמן, בהרי באוורס, באזור חוף פנל (אזור חוף אנטארקטיקה שבין כף ויליאמס וכף אדייר), שבאנטארקטיקה.

הקרחון זורם מערבה, ונשפך אל קרחון רניק.

== היסטוריה ==
=== גילוי ומיפוי הקרחון ===

הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר, שצולמו על ידי צי ארצות הברית בין השנים 1960–1962.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

המצוק נקרא על שם תומאס ל. אור (Thomas L. Orr), מחיל האוויר של ארצות הברית, שהיה סגן מפקד קצין הלוגיסטיקה, בצוות הפיקוד של כוח התמיכה הימי של ארצות הברית, במהלך מבצע דיפ פריז, בעונת המחקר (הקיץ האנטארקטי) 1968- 1969.

== לקריאה נוספת ==

<div class="mw-content-ltr">• Cornamusini, Gianluca; Talarico, Franco M.; Cirilli, Simonetta; Spina, Amalia; Olivetti, Valerio; Woo, Jusun, [https://ui.adsabs.harvard.edu/abs/2017SedG..358...51C/abstract Upper Paleozoic glacigenic deposits of Gondwana: Stratigraphy and paleoenvironmental significance of a tillite succession in Northern Victoria Land (Antarctica)], Sedimentary Geology, Volume 358, p. 51-69. August 2017 DOI: 10.1016/j.sedgeo.2017.07.002 </div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:11162 קרחון אור] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=129708 קרחון אור] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=10691&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אור] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/orr_glacier מחשבון מרחקים - המרחק מקרחון אור לאתרים סמוכים]
* [https://www.meteoblue.com/en/weather/current/orr-glacier_antarctica_6622696 מזג אוויר נוכחי מעודכן בקרחון אור]
** [https://www.meteoblue.com/en/weather/14-days/orr-glacier_antarctica_6622696 תחזית מזג אוויר עדכנית ארוכת טווח עבור קרחון אור]
** [https://www.meteoblue.com/en/weather/archive/yearcomparison/orr-glacier_antarctica_6622696 סטטיסטיקות מזג אוויר ונתוני מזג אוויר היסטוריים עבור קרחון אור]

== הערות שוליים ==

אור
At Last

At Last הוא אלבום משנת 2003 של הזמרת האמריקאית סינדי לאופר.<ref name=":0"></ref> הוא זכה להצלחה ונכנס למצעדים רבים, הן בארצות הברית והן באוסטרליה. באלבום ישנו דואט עם טוני בנט ששמו הוא, "Makin' Whoopee". לאופר הפיקה את האלבום יחד עם רוס טיטלמן.<ref name=":0" /> האלבום מורכב מאוסף גרסאות כיסוי לשירי ג'אז שונים.<ref name=":0" />

== רקע והצלחה ==
גרסתו הפיזית של האלבום הייתה זמינה לרכישה בארצות הברית בחנויות ספציפיות בשבועיים הראשונים לצאתו.<ref></ref> השיר "Walk On By" יצא כסינגל מתוך האלבום ונועד לקדם אותו, תוך שהתברג במקום העשירי במצעד שירי הדאנס קלאב. האלבום הגיע לראשונה למקום ה-38 בבילבורד 200 עם 47,000 עותקים שנמכרו בשבוע הראשון שלו.

האלבום נמכר בלמעלה מ-276,000 עותקים בארצות הברית, על פי נילסן סאונדסקאן.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי סינדי לאופר
קטגוריה:אלבומי גרסאות כיסוי
קטגוריה:אלבומים באנגלית
קטגוריה:אלבומי חברת אפיק רקורדס
The Body Acoustic

The Body Acoustic הוא אלבום אוסף שהוציאה הזמרת האמריקאית סינדי לאופר ב־2005.<ref name=":0"></ref> הוא כולל עשרה שירים שיצאו בעבר, שהוקלטו ועובדו מחדש אקוסטית, וכן שני שירים חדשים.<ref name=":0" /> שם האלבום נוצר בהשראת השיר "I Sing the Body Electric", של וולט ויטמן.

== רקע ==
באלבום משתתפים כמה אמנים בהם אדם לזארה, שאגי, שרה מקלכלן, ג'ף בק, ויויאן גרין, אני דיפרנקו ופאפי.<ref name=":0" /> מהדורת ה-DualDisc של האלבום כוללת בתוכה את הגרסאות המשופרות של שירי האלבום, ארבעה קליפים חדשים שביימה לאופר בעצמה וכן את הרקע ליצירת האלבום.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי סינדי לאופר
קטגוריה:אלבומי אוסף באנגלית
קטגוריה:אלבומי חברת אפיק רקורדס
The Third Album

The Third Album (בעברית: האלבום השלישי) הוא אלבומה השלישי של הזמרת ברברה סטרייסנד, אשר יצא בפברואר 1964.

== הצלחה וביקורת ==
מבחינה מסחרית, האלבום הצליח לשחזר את הצלחת האלבומים הקודמים של סטרייסנד, כאשר הגיע גם הוא למעמד זהב בארצות הברית על מכירות של למעלה מ-500,000 עותקים במדינה ונכנס לחמישייה הפותחת במצעד הבילבורד 200 כאשר שהה בסך הכל 74 שבועות במצעד.<ref></ref>

AllMusic נתנו לאלבום ציון של 3 כוכבים מתוך 5 כאשר שיבחו את קולה של הזמרת אך מתחו ביקורת כלפי השירים באלבום.<ref></ref>

== עטיפת האלבום ==
עטיפת האלבום צולמה על ידי השחקן רודי מקדואל, שצילם את הזמרת במהלך התכנית "The Judy Garland Show" כמה חודשים קודם לכן.<ref></ref>

== רשימת רצועות ==

==קישורים חיצוניים==

== הערות שוליים ==

קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומים שהופקו על ידי מייק ברניקר
קטגוריה:אלבומי חברת קולומביה רקורדס